Diari Oficial de la Generalitat Valenciana


Sumari del DOGV 6164, del 14-12-2009 (2009/13793)

RESOLUCIÓ de 24 de novembre de 2009, de la Direcció General de Transports i Logística, per la qual s'adjudiquen les llicències per a l'activitat de transport d'arrendament de vehicles amb conductor.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13243


Data del document
:   24-11-2009

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 24 de novembre de 2009, de la Direcció General de Transports i Logística, per la qual s'adjudiquen les llicències per a l'activitat de transport d'arrendament de vehicles amb conductor. [2009/13709]  
La Resolució de 24 de novembre de 2008, de la Direcció General de Transports i Logística (DOCV núm. 5911, d'11 de desembre de 2008) va ampliar el nombre d'autoritzacions per a l'activitat de transport d'arrendament de vehicles amb conductor a la Comunitat Valenciana a 162 llicències, mantenint la proporció entre llicències VTC i autoritzacions de transport discrecional interurbà de viatgers en vehicles de turisme VT domiciliades a la Comunitat, de conformitat amb el que establix l'Orde Fom/36/2008, de 9 de gener, per la qual es desenvolupa la secció segona del capítol IV del títol V, en matèria d'arrendament de vehicles amb conductor, del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre.  
La resolució esmentada va determinar que el nombre total d'autoritzacions d'arrendament de vehicles amb conductor atorgades per cada Servici Territorial de Transports, incloses les ja vigents, no podrà ser superior a 39 autoritzacions a Alacant, 38 autoritzacions a Castelló i 85 autoritzacions a València.  
Atesa la limitació en el nombre de llicències, 12 per a València i 1 per a Alacant, i amb la finalitat de salvaguardar els principis d'igualtat, mèrit i capacitat, les noves llicències es van oferir convocant un concurs públic per a l'atorgament, a fi de valorar les millors ofertes en la prestació del servici amb vista a la consecució de l'interés públic.  
Vista la proposta de la comissió de qualificació i d'acord amb el que establix la base 7.3 de la Resolució de 24 de novembre de 2008, per la qual es convoca un concurs públic per a l'adjudicació de les autoritzacions esmentades (DOCV núm. 5911, d'11 de desembre de 2008), i en virtut de les facultats que m'atribuïx la Llei 5/1983, de 30 de desembre, del Consell, i el Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport en relació amb els articles 5 i 8 de la Llei Orgànica 5/1987, de 30 de juliol, de delegació de facultats de l'Estat en les comunitats autònomes, resolc:   
Primer  
Adjudicar les 12 autoritzacions per a l'activitat de transport d'arrendament de vehicles amb conductor per a València objecte del concurs públic convocat en la resolució esmentada de 24 de novembre de 2008, a les empreses que tot seguit se citen i en la quantitat indicada:  
  
Segon  
Declarar vacant el concurs respecte a la llicència VTC que correspon a la província d'Alacant, ja que no hi ha cap empresa que complisca els requisits exigits en la convocatòria, i queda en suspens el seu atorgament fins a la convocatòria d'un nou concurs.  
Tercer  
Publicar en el Diari Oficial de la Comunitat Valenciana la present resolució, així com notificar-la a les empreses interessades.  
Quart  
Contra la present resolució, que no exhaurix la via administrativa, es pot interposar recurs d'alçada davant del secretari autonòmic d'Infraestructures i Transport en el termini d'un mes, comptador a partir de l'endemà de la publicació, de conformitat amb els articles 107.1, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que es puga interposar qualsevol altra acció que es considere oportuna en defensa dels seus interessos.  
València, 24 de novembre de 2009.- El director general de Transports i Logística: Vicente Dómine Redondo.